
IMPRESSO 


DEMOKRATIA MOMENTO 


laŭ la 8a. artikolo de la statuto de BEL, du foje jare, devas okazi Ordinaraj Ĝeneralaj Kun- 
sidoj. 


Kutime, tiuj Kunsidoj Ĉiam karakteriziĝas per demokratia kaj libera diskutado de la proble- 
moj de BEL kaj de la e-a movado, generale. 


Jen, denove, alvenis tiu momento! La 20-an de oktobro, sabaton, je la 4-a ptm, okazos la 
Dua Ĉererala Kunsido de tiu ĉi jaro. Interalie, estis fiksitaj por la tagordo la jenaj temoj: 


l. Financa raporto rilate al 1983. 
2. Buĝeto por 1985. 
3. Ĉeneralaj temoj. 


Sed, antaŭ la malfermo de la kunsido, de la 3-a ĝis la 4-a; la ĉefdelegito de UEA en nia lan- 
do, S-ro Ivon Barbosa, el Bauru, SP, prelegos pri la temo "Delegita Reto de UEA en Brazilo". 


Do, ni invitas al ĉiuj nepre ĉeesti tiun Kunsidon! 


NOVAĴOJ PRI BEL NOVAĴOJ PRI BEL NOVAĴOJ PRI BEL NOVAĴOJ PRI BEL NOVAĴOJ PRI BEL NOVAĴOJ PRI BEL 
DONACOJ AL BEL, EN SEPTEMBRO - Antonio Rodrigues da Silva: Cr$ 2.000,00. Koran Dankon! 
DIPIOMOJ LIVERITAJ, EN SEPTEMBRO - 3 bazaj kaj 8 progresigaj. 

ELDONITAJ DOKUMENTOJ - 7 fakturoj; 77 enspeznotoj; 33 leteroj; 3 rembursaj enspeznotoj. 
ALIĜOJ/ABONOJ - al UEA: l; al EL POPOLA ĈINIO: l. 
BEL-MEMBRARO/Stato je la 30-a de septembro 











MS Ml M2 DM BM Entute 
Ĝis 30/08/84 238 139 20 30 04 431 
En septembro 31 4 3 2 - 40 
&is 30/09/84 269 143 ZS; azeno 171 
Ĝis 31/12/83 288 135 23 30 02 478 


: OFICISTO DE BEL GAJNAS LITERATURAN PREMION - La unuan lokon en la "Concurso José Olympio/ 
1983" estis aljuĝita al nia oficisto Ronaldo Alves de Oliveira pro la verko "Martim Cererê Revi- 
sitado" kiu baziĝas en la verkaro de la brazila aŭtoro Cassiano Ricardo. Baldaŭ, aperos librofor- 
me la tri plej bonaj verkoj premiitaj en tiu Konkurso. 


VIGLA AGADO EN LA NORDA REGIONO 
A EN ONDA REGIONO 


Dumlonge, oni ricevis sporadajn informojn pri la e-a movado en la nordo de Brazilo. Ni nur 
sciis pri la ekzisto de izolitaj esperantistoj tie kaj de iu mistera kurso de e-o en la Federacia 
Universitato de Para. 

Tamen, antaŭ pli malpli kvin jaroj, la panoramo ekŝanĝiĝis: refunkciis malnova klubo en Belém 
(Klubo Esperantista Zamenhof), okazis amasa instruado de e-o en Manaus kaj la fondo de novaj aso- 
cioj en diversaj ŝtatoj de la regiono (Amazonas, Acre, Rondônia, Amapá kaj aliaj). Sekvis eldmno 
de komuna bulteno (Hileo) kaj la publikigo de "Amazonia Esperantista Adresaro", kun Cirkaŭ 70 adre 
soj en 20 urboj de tiu regiono. 

Kaj, nun, denove, venas aliaj freŝaj novaĵoj de la tiea movado: É 

- Sub la aŭspicio de Klubo Esperantista Zamenhof (Caixa Postal 2012, Belém, Pará), aperis la 
unua volumo de Kultura Kajero, sub la titolo "Historio de Klubo Esperantista Zamenhof kaj de Espe- 
ranto en Para" kaj nova numero (julia/aŭgusta) de "La Verda Papago", la oficiala organo de KEZ. 

- Unu el la plej prestiĝaj ĵurnaloj de Belĉm - A Provincia do Para - publikigas regule rubri- 
ko pri e-o, sub la respondeco de nia S-ano Alberto Mi lhomens. 

- Laŭ informo de S-ano Valdenir Araujo Pessoa, el Santarĉm, estis fondita la 26-an de majo de 
la kuranta jaro "Associação Santarena de Esperanto" (Av. D.Frederico Costa, 785 - Prainha) kiu jam 
havas 20 membrojn kaj okazigas regulajn kunvenojn ĉe "Casa de Cultura de Santarem". 

A Jen instigaj kaj sekvindaj ekzemploj! Ni nur esperas,ke baldaŭ la tieaj samideanoj amase ali- 
gos al BEL kaj tiamaniere ankaŭ fortikigos nian enlandan movadon! 





MALTONGE ... PRI LA BRAZILA MOVADO MALLONGE ... PRI LA BRAZILA MOVADO MALLONGE ... PRI LA BRAZILIA 


REAPERIS "SUDA STELO" - "Post mallonga vintrodormo, revenas hodi aŭ al al brazila esperantis- 
ta medio la oficiala Informa organo de la gaŭĉa movado". Tiel komenciĝas enkonduka artikolo ĉe Su- 
da Stelo sev/84, sub la respondeco de S-ano Ivo Sanguinetti. 


"ANTAŬEN" INFORMAS PRI SANTA CATARINA - Interesaj artikoloj kaj informoj pri la movado en San- 
ta Catarina aperas en la septembra numero de "Antaŭen", la oficiala organo de Esperantista Asocio 
de Santa Catarina (Caixa Postal, 460, Florianopolis, SC). Interalie, ĝi sciigas nin,ke ekde 1981, 
estis liveritaj de tiu Asocio 65 diplomoj en diversaj niveloj. Krome, estas ankaŭ informo pri oka- 
zigo de sukcesinta intensiva kurso de e-o en la urbo Joinville kie estis fondita iu Bicikla Klubo 
kiu portas la nomon "Esperanto", omaĝe al la internacia lingvo. 


EN BAHIA, I REGIONA RENKONTIĈO DE E-O — okazos en Cruz das Almas (130km for de Salvador), de 
la 13-a ĝis la 14-a de oktobro, sub la respondeco de Societo Esperanta de Salvador "kun la sola 
celo interfratigi la esperantistojn profite al la disvastigado de la Lingvo Internacia, en Bahia", 
kiel informas sendita prospekto. La ĉeftemo de la Rerkonntiĝo estos "La Komunikado kaj Esperanto". 
Pliaj informoj: Rua Conselheiro Spinola, 57, Barris, 40.000-SALVADOR. 


ESPERANTO EN MILITISTA KOIEGIO DE RIO DE JANEIRO - Sub la aŭspicio de "Circulo de Pais e Mes- 
tres do CMRI azas, ekde la 13-a sep., Kurso E-o por lemantoj de la unuagrada nivelo (ba., 
7a. kaj 8a. serioj), gvidita de S-ano Sylvio Malheiros, kiu, de 1980, regule laboras por la inter- 
nacia lingvo en tiu Kolegio. 


KURSO DE ESPERANTO ĈE PROFESIA LERNEJO DE ACESITA - Laŭ informo de S-ano Adonis M.S. Silva, 
(Caixa Postal, 192, 35180-ACESITA, MG), en oktobro, li gvidos bazan kurson de e-o ĉe Profesia Ler- 
nejo de Acesita. 


GRAVA RAPORTO PRI ESPERANTO EN REVUO "LEGENDA" - Tripaĝa ampleksa raporto pri la internacia 
lingvo, krom ankaŭ titolo pri tiu raporto sur la kovrilo, aperis en la revuo "legenda" kiu cirku- 
las inter gravaj entrepreno-gvidantoj kaj bankdirektoroj. 

LA MOVADO EN CAMPINAS ESTAS ĈE UNIVERSITATOJ - Laú informo de S-ano João Manoel Aguilera Jr. 
(R.Proenca 866 apt? 12, 13.100-CAMPINAS, SP), funkcias, nuntempe, en tiu urbo,kursoj de e-o en du 
universitatoj: la Katolika kaj UNICAMP. Krome, la 15-an de septembro la tieaj esverantistoj kunve- 
nis cele al la revivigo de "Kampinas E-o Interligo". 


KURSO DE ESPERANTO ĈE "FEDERACIA CENTRO PRI TEKNOLOGIA EDUKADO DE RIO DE JANEIRO" - Danke al 
prelego farita en aŭgusto antaŭ rotarianoj, S-ano Josĉ Rabello de Paula estis invitita organizi 
kurson de e-o por lemantoj de "Centro Federal de Educação Tecnológica do Rio de Janeiro". La kur- 
So komenciĝos en oktobro kaj estas malfermita ankaŭ por la ĝenerala publiko. 


BRAZILJA ESPERANTO-ASOCIO AKIRAS PROPRAN SILEJON - Laŭ informo aperinta en "Tagiĝo/aŭg 84", 
Associação Brasiliense de E-o" akiris propran sidejon danke al parto de la profito de la 66-a WMni- 
versala E-o Kongreso". 

KVARDEK DU NOVAJ ESPERANTISTOJ - Laŭ "Informilo ne 3/84", Departemento de Esperanto de la 
Spiritista Unuigo de Minas Gerais liveris 42 diplomojn al la kursfinintoj de la unua semestro de 
1984 de la esperantaj kursoj aŭspiciitaj de tiu Organizaĵo. 


